ddrg/super_eurlex huggingface dataset:
(3)

Bhí na hallmhairí arna ndéanamh chuig na Ballstáit iarrthacha faoi Chinneadh (AE) 2021/2313 tairbhiúil ó thaobh rochtain a thabhairt d’eagraíochtaí Stáit nó d’eagraíochtaí eile a d’fhormheas na húdaráis inniúla náisiúnta ar chógais leighis, trealamh leighis agus trealamh cosanta pearsanta is gá, a raibh ganntanas ann ina leith. Léiríonn staidreamh trádála le haghaidh na n-earraí sin go bhfuil na hallmhairí gaolmhara ag dul i laghad, ach go bhféadfaidh siad luainiú de réir éilimh nua ar earraí is gá chun paindéim COVID-19 a chomhrac. D’ainneoin an vacsaínithe atá ar siúl faoi láthair san Aontas agus roinnt beart a glacadh chun leathadh an víris a chosc, tá rioscaí don tsláinte phoiblí fós ag baint le líon ionfhabhtuithe COVID-19 sna Ballstáit iarrthacha. Ós rud é go go dtuairiscítear ganntanais maidir leis na hearraí is gá chun paindéim COVID-19 a chomhrac fós sna Ballstáit sin, is iomchuí faoiseamh a dheonú i leith dleachtanna ar allmhairí is inmhuirearaithe ar earraí arna n-allmhairiú chun na gcríoch a shonraítear in Airteagal 74 de Rialachán (CE) Uimh. 1186/2009 agus díolúine a dheonú maidir le CBL is inmhuirearaithe ar earraí arna n-allmhairiú chun na gcríoch a shonraítear in Airteagal 51 de Threoir 2009/132/CE.
(3)

Ba cheart don chaibidlíocht sin cur leis an dréacht-chomhaontú stádais ar chuir an tAontas agus Poblacht na Macadóine Thuaidh inisealacha leis in 2018, agus na hathruithe ar an gcreat dlíthiúil arna dtabhairt isteach le Rialachán (AE) 2019/1896, go háirithe maidir le cearta bunúsacha, cosaint sonraí, pribhléidí agus díolúintí, agus cosc na calaoise, á gcur san áireamh, mar aon le hathruithe a chineann ó Chomhaontú Prespa (2). Ba cheart freisin an comhaontú stádais a tharraingt suas i ndúblach sna 24 theanga oifigiúla de chuid an Aontais Eorpaigh agus sa Mhacadóinis, agus comhúdarás ag na téacsanna go léir.
CINNEADH (AE) 2022/1437 ÓN gCOIMISIÚN

an 30 Lúnasa 2022

lena ndeimhnítear rannpháirtíocht na hÉireann i Rialachán (AE) 2021/2260 ó Pharlaimint na hEorpa agus ón gComhairle lena leasaítear Rialachán (AE) 2015/848 maidir le himeachtaí dócmhainneachta chun Iarscríbhinní A agus B a ghabhann leis a ionadú

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Phrótacal (Uimh. 21) maidir le seasamh na Ríochta Aontaithe agus na hÉireann i dtaca leis an limistéar saoirse, slándála agus ceartais, seasamh atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, agus go háirithe Airteagal 4 de,

De bharr an mhéid seo a leanas:

(1) I litir chuig an gCoimisiún dar dáta an 31 Bealtaine 2022, thug Éire fógra gur mian léi, i gcomhréir le hAirteagal 4 de Phrótacal (Uimh. 21), glacadh le Rialachán (AE) 2021/2260 ó Pharlaimint na hEorpa agus ón gComhairle agus a bheith faoi cheangal aige (1).

(2) Níl aon choinníollacha sonracha i gceist le rannpháirtíocht na hÉireann i Rialachán (AE) 2021/2260 agus níl aon ghá le bearta idirthréimhseacha. Tugann an Coimisiún dá aire go bhfuil Éire faoi cheangal ag Rialachán (AE) 2015/848 ó Pharlaimint na hEorpa agus ón gComhairle (2), agus níl sa bheart lena mbaineann an fógra reatha ó Éirinn ach nuashonrú ar Iarscríbhinní A agus B a ghabhann leis an Rialachán sin, iarscríbhinní ina bhfuil an liosta d’imeachtaí dócmhainneachta náisiúnta agus an liosta de chleachtóirí dócmhainneachta náisiúnta faoi seach.

(3) Ba cheart rannpháirtíocht na hÉireann i Rialachán (AE) 2021/2260 a dheimhniú.

(4) Chun go bhféadfaidh Éire Rialachán (AE) 2021/2260 a chur i bhfeidhm a luaithe is féidir, ba cheart an Cinneadh seo a theacht i bhfeidhm an lá tar éis lá a fhoilsithe,

TAR ÉIS AN CINNEADH SEO A GHLACADH:

Airteagal 1 Tá rannpháirtíocht na hÉireann i Rialachán (AE) 2021/2260 deimhnithe.

Airteagal 2 Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 30 Lúnasa 2022. Thar ceann an Choimisiúin An tUachtarán Ursula VON DER LEYEN

(1) Rialachán (AE) 2021/2260 ó Pharlaimint na hEorpa agus ón gComhairle an 15 Nollaig 2021 lena leasaítear Rialachán (AE) 2015/848 maidir le himeachtaí dócmhainneachta chun Iarscríbhinní A agus B a ghabhann leis a ionadú (IO L 455, 20.12.2021, lch. 4).

(2) Rialachán (AE) 2015/848 ó Pharlaimint na hEorpa agus ón gComhairle an 20 Bealtaine 2015 maidir le himeachtaí dócmhainneachta (IO L 141, 5.6.2015, lch. 19).
CINNEADH (CBES) 2022/1294 ÓN gCOISTE POLAITIÚIL AGUS SLÁNDÁLA

an 19 Iúil 2022

maidir le ceapadh Cheann Misin Mhisean Comhairleach an Aontais Eorpaigh mar thaca le hAthchóiriú na hEarnála Slándála san Iaráic (EUAM Iraq) (EUAM Iraq/1/2022)

TÁ AN COISTE POLAITIÚIL AGUS SLÁNDÁLA,

Ag féachaint don Chonradh ar an Aontas Eorpach, agus go háirithe Airteagal 38, an tríú mír, de,

Ag féachaint do Chinneadh (CBES) 2017/1869 ón gComhairle an 16 Deireadh Fómhair 2017 maidir le Misean Comhairleach an Aontais Eorpaigh mar thaca le hAthchóiriú na hEarnála Slándála san Iaráic (EUAM Iraq) (1), agus go háirithe Airteagal 9(1) de,

De bharr an mhéid seo a leanas:

(1) De bhun Airteagal 9(1) de Chinneadh (CBES) 2017/1869, údaraítear don Choiste Polaitiúil agus Slándála, i gcomhréir le hAirteagal 38, an tríú mír, den Chonradh ar an Aontas Eorpach, na cinntí ábhartha a ghlacadh chun rialú polaitiúil agus treoir straitéiseach Mhisean Comhairleach an Aontais Eorpaigh mar thaca le hAthchóiriú na hEarnála Slándála san Iaráic (EUAM Iraq) a fheidhmiú, lena n-áirítear an cinneadh Ceann Misin a cheapadh.

(2) An 30 Márta 2021, ghlac an Coiste Polaitiúil agus Slándála Cinneadh (CBES) 2021/569 (2) lena gcuirtear síneadh le sainordú Christoph BUIK mar Cheann Misin EUAM Iraq ón 18 Aibreán 2021 go dtí an 30 Aibreán 2022.

(3) An 13 Aibreán 2022, ghlac an Chomhairle Cinneadh (CBES) 2022/635 (3) lena leasaítear Cinneadh (CBES) 2017/1869 agus lena gcuirtear síneadh le sainordú EUAM Iraq go dtí an 30 Aibreán 2024.

(4) An 6 Iúil 2022, mhol Ardionadaí an Aontais do Ghnóthaí Eachtracha agus don Bheartas Slándála Anders WIBERG a cheapadh mar Cheann Misin EUAM Iraq ón 16 Lúnasa 2022 go dtí an 30 Aibreán 2024,

TAR ÉIS AN CINNEADH SEO A GHLACADH:

Airteagal 1 Leis seo, ceaptar Anders WIBERG mar Cheann Misin Mhisean Comhairleach an Aontais Eorpaigh mar thaca le hAthchóiriú na hEarnála Slándála san Iaráic (EUAM Iraq) ón 16 Lúnasa 2022 go dtí an 30 Aibreán 2024.

Airteagal 2 Tiocfaidh an Cinneadh seo i bhfeidhm ar dháta a ghlactha. Beidh feidhm aige ón 16 Lúnasa 2022.

Arna dhéanamh sa Bhruiséil, 19 Iúil 2022. Thar ceann an Choiste Pholaitiúil agus Slándála D. PRONK An Cathaoirleach

(1) IO L 266, 17.10.2017, lch. 12.

(2) Cinneadh (CBES) 2021/569 ón gCoiste Polaitiúil agus Slándála an 30 Márta 2021 lena gcuirtear síneadh le sainordú Cheann Misin Mhisean Comhairleach an Aontais Eorpaigh mar thaca le hAthchóiriú na hEarnála Slándála san Iaráic (EUAM Iraq) (EUAM Iraq/1/2021) (IO L 122, 8.4.2021, lch. 1).

(3) Cinneadh (CBES) 2022/635 ón gComhairle an 13 Aibreán 2022 lena leasaítear Cinneadh (CBES) 2017/1869 maidir le Misean Comhairleach an Aontais Eorpaigh chun tacú le hAthchóiriú na hEarnála Slándála san Iaráic (EUAM Iraq) (IO L 117, 19.4.2022, lch. 32).
Airteagal 3

Agus an ionstraim á taisceadh aige, déanfaidh an tAontas an dearbhú seo a leanas i gcomhréir le hAirteagal 27(1) den Choinbhinsiún:

“Dearbhaíonn an tAontas Eorpach, i gcomhréir le hAirteagal 27(1) den Choinbhinsiún, go bhfeidhmíonn sé inniúlacht ar na hábhair uile atá faoi rialú ag an gCoinbhinsiún seo. Ní dhéanfaidh a Bhallstáit an Coinbhinsiún a shíniú, a dhaingniú ná a fhormheas, agus ní ghlacfaidh siad leis, ach beidh siad faoi cheangal ag an gCoinbhinsiún de bhua aontachas an Aontais leis.

Chun críche an dearbhaithe seo, níl Ríocht na Danmhairge san áireamh sa téarma ‘An tAontas Eorpach’ de bhua Airteagal 1 agus Airteagal 2 de Phrótacal Uimh. 22 maidir le seasamh na Danmhairge, a ghabhann leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh.”.
(4)

An 14 Márta 2022, chuaigh an Coimisiún i gcomhairle leis na Ballstáit maidir leis an ngá atá le Cinneadh ón gCoimisiún lena bhforáiltear d’fhaoiseamh ó dhleachtanna allmhairiúcháin agus do dhíolúine ó cháin bhreisluacha (“CBL”) maidir le hearraí a allmhairítear lena scaoileadh le haghaidh saorchúrsaíochta lena ndáileadh nó lena gcur ar fáil saor in aisce do dhaoine atá ag teitheadh ón gcogadh san Úcráin. Tar éis an fhiosrúcháin sin, rinne an Ostair, an Chróit, an tSeicia, an Eastóin, an Fhrainc, an Ghréig, an Ungáir, Lucsamburg, Málta, an Ísiltír, an Pholainn, an Rómáin, an tSlóvaic agus an tSlóivéin iarrataí an 18 Márta 2022, rinne Éire agus an Liotuáin iarrataí an 21 Márta 2022, agus rinne an Fhionlainn agus an Iodáil iarrataí an 23 Márta 2022 (“na Ballstáit iarrthacha”).
(1)

D’aontaigh an tAontas don Choinbhinsiún maidir le hIompar Idirnáisiúnta d’Iarnród an 9 Bealtaine 1980, arna leasú le Prótacal Vilnius an 3 Meitheamh 1999 (COTIF) trí bhíthin an Chomhaontaithe idir an tAontas Eorpach agus an Eagraíocht Idir-rialtasach um Iompar Idirnáisiúnta d’Iarnród maidir le hAontachas an Aontais Eorpaigh leis an gCoinbhinsiún maidir le hIompar Idirnáisiúnta d’Iarnród (COTIF) an 9 Bealtaine 1980, arna leasú le Prótacal Vilnius an 3 Meitheamh 1999 (1).
CINNEADH (AE) 2022/781 ÓN gCOMHAIRLE

an 16 Bealtaine 2022

maidir le síniú, thar ceann an Aontais, an Chomhaontaithe idir an tAontas Eorpach agus an Nua-Shéalainn de bhun Airteagal XXVIII den Chomhaontú Ginearálta um Tharaifí agus Trádáil (CGTT) 1994 a bhaineann le modhnú na lamháltas ar na cuótaí ráta taraife uile a chuimsítear i Sceideal AE CLXXV mar thoradh ar tharraingt siar na Ríochta Aontaithe as an Aontas Eorpach

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(4), an chéad fhomhír, i gcomhar le hAirteagal 218(5) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) An 15 Meitheamh 2018, thug an Chomhairle údarás don Choimisiún tús a chur le caibidlíocht de bhun Airteagal XXVIII den Chomhaontú Ginearálta um Tharaifí agus Trádáil (CGTT) 1994 maidir le cionroinnt na gcuótaí ráta taraife a áirítear i Sceideal AE CLXXV mar thoradh ar tharraingt siar na Ríochta Aontaithe as an Aontas.

(2) Tugadh an chaibidlíocht leis an Nua-Shéalainn i gcrích, agus cuireadh inisealacha leis an gComhaontú idir an tAontas Eorpach agus an Nua-Shéalainn de bhun Airteagal XXVIII den Chomhaontú Ginearálta um Tharaifí agus Trádáil (CGTT) 1994 a bhaineann le modhnú na lamháltas ar na cuótaí ráta taraife uile a áirítear i Sceideal AE CLXXV mar thoradh ar tharraingt siar na Ríochta Aontaithe as an Aontas Eorpach (‘an Comhaontú’) an 20 Nollaig 2021.

(3) Ba cheart an Comhaontú a shíniú,

TAR ÉIS AN CINNEADH SEO A GHLACADH:

Airteagal 1 Maidir le síniú an Chomhaontaithe thar ceann an Aontais idir an tAontas Eorpach agus an Nua-Shéalainn de bhun Airteagal XXVIII den Chomhaontú Ginearálta um Tharaifí agus Trádáil (CGTT) 1994 a bhaineann le modhnú na lamháltas ar na cuótaí ráta taraife uile a chuimsítear i Sceideal AE CLXXV mar thoradh ar tharraingt siar na Ríochta Aontaithe as an Aontas Eorpach, údaraítear leis seo é, faoi réir thabhairt i gcrích an Chomhaontaithe sin (1).

Airteagal 2 Leis seo, údaraítear d’Uachtarán na Comhairle an duine (na daoine) a ainmniú a mbeidh sé de chumhacht aige (acu) an Comhaontú a shíniú thar ceann an Aontais.

Airteagal 3 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 16 Bealtaine 2022. Thar ceann na Comhairle An tUachtarán J. BORRELL FONTELLES

(1) Foilseofar téacs an Chomhaontuithe in éineacht leis an gcinneadh maidir lena thabhairt i gcrích.
CINNEADH (AE) 2022/568 ÓN gCOMHAIRLE

an 4 Aibreán 2022

maidir leis an seasamh atá le glacadh thar ceann an Aontais Eorpaigh sa Choiste Speisialta um Chustam agus Éascú na Trádála a bunaíodh leis an gComhaontú um Chomhpháirtíocht Eacnamaíoch idir an tAontas Eorpach agus a Bhallstáit, de pháirt, agus na Stáit SADC EPA, den pháirt eile, a mhéid a bhaineann le rialacha nós imeachta an Choiste Speisialta um Chustam agus Éascú na Trádála a ghlacadh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4), i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Shínigh an tAontas Eorpach agus a Bhallstáit an Comhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt, agus na Stáit SADC EPA, den pháirt eile (1) (“an Comhaontú”) an 10 Meitheamh 2016. Cuirtear i bhfeidhm é go sealadach idir an tAontas agus a Bhallstáit, de pháirt, agus an Bhotsuáin, Leosóta, an Namaib, Eswatini agus an Afraic Theas, den pháirt eile, ón 10 Deireadh Fómhair 2016, agus idir an tAontas agus a Bhallstáit, de pháirt, agus Mósaimbíc, den pháirt eile, ón 4 Feabhra 2018.

(2) Bunaíodh an Coiste Speisialta um Chustam agus Éascú na Trádála le hAirteagal 50(1) den Chomhaontú.

(3) De bhun Airteagal 50(2), pointe (f), den Chomhaontú, déanfaidh an Coiste Speisialta um Chustam agus Éascú na Trádála a rialacha nós imeachta féin a chinneadh.

(4) Is iomchuí an seasamh atá le glacadh thar ceann an Aontais sa Choiste Speisialta um Chustam agus Éascú na Trádála a bhunú, ós rud é go mbeidh éifeachtaí dlíthiúla ar an Aontas ag an gcinneadh maidir lena rialacha nós imeachta féin a ghlacadh.

(5) Ba cheart seasamh an Aontais sa Choiste Speisialta um Chustam agus Éascú na Trádála a mhéid a bhaineann le glacadh a cuid rialacha nós imeachta a bheith bunaithe ar an dréachtchinneadh atá i gceangal leis an gCinneadh seo,

TAR ÉIS AN CINNEADH SEO A GHLACADH:

Airteagal 1 Maidir leis an seasamh atá le glacadh thar ceann an Aontais sa Choiste Speisialta um Chustam agus Éascú na Trádála, a bunaíodh le hAirteagal 50 den Chomhaontú um Chomhpháirtíocht Eacnamaíoch idir an tAontas Eorpach agus a Bhallstáit, de pháirt, agus na Stáit SADC EPA, den pháirt eile, beidh sé bunaithe ar dhréachtchinneadh ón gcoiste sin a mhéid a bhaineann le glacadh a rialacha nós imeachta atá i gceangal leis an gCinneadh seo.

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh i Lucsamburg, 4 Aibreán 2022. Thar ceann na Comhairle An tUachtarán R. BACHELOT-NARQUIN

(1) IO L 250, 16.9.2016, lch. 3.
1.11.

Ceanglaítear le mír 14 den Chinneadh go ndéanfar le moltaí na Comhairle Ginearálta i ndáil le mír 4 den Sásra Tearclíonta foráil maidir le láimhseáil speisialta agus dhifreálach. I ndáil leis sin, déantar leis an Dréachtchinneadh ina bhfuil moltaí le haghaidh oibriú mhír 4 amach anseo an fhoráil láimhseála speisialta agus difreálaí reatha faoin bhfo-mhír 4b) atá beartaithe a choinneáil ar bun, toisc go luaitear ann go bhféadfaidh Comhalta is allmhaireoir atá i mbéal forbartha atá sa chéim dheiridh den Sásra Tearclíonta an modh riaracháin taraif-chuótaí reatha a choinneáil ar bun nó modh riaracháin malartach a úsáid, agus réiteach an ábhair a bhaint amach tríd an méadú is gá ar an ráta líonta a léiriú. Cosúil leis an mír 4 reatha den Chinneadh, níl aon athrú ar an rogha sin. I gcás, le linn an 2 bhliain ina dhiaidh sin, nach mbaineann an Comhalta is allmhaireoir atá i mbéal forbartha an méadú is gá ar an ráta líonta amach faoi na cúinsí sin, d’fhéadfadh go gceanglófaí leis an gCinneadh atá beartaithe ar an gComhalta sin an ceanglas ‘caighdeánach’ a chur i bhfeidhm mar atá sa chéad chuid den mhír 4 reatha (i.e. ar an mbonn ‘tagadh do sheal mar a tháinig tú féin’ ag an gceadúnú custaim nó uathoibríoch). Ba cheart a thabhairt faoi deara nach bhfuil an ceanglas chun an fhoráil sin a chur i bhfeidhm uathoibríoch fiú tar éis an 2 bhliain sin. Ina ionad sin, ní bheadh feidhm ag an oibleagáid atá beartaithe ach amháin bunaithe ar iarraidh ó na Comhaltaí is onnmhaireoirí lena mbaineann. I gcás nach ndéantar iarraidh, in ainneoin nach gcomhlíonann an Comhalta is allmhaireoir atá i mbéal forbartha an caighdeán ráta líonta is gá, mharcálfaí an t-ábhar tearclíonta ‘curtha i gcrích’.
(3)

De bhun Airteagal 395(2), an dara fomhír, de Threoir 2006/112/CE, tharchuir an Coimisiún an iarraidh a rinne an Ísiltír chuig na Ballstáit eile, cé is moite den Spáinn, le litir dar dáta an 25 Lúnasa 2022. Le litir dar dáta an 26 Lúnasa, tharchuir an Coimisiún an iarraidh sin chuig an Spáinn. Le litir an 29 Lúnasa 2022, thug an Coimisiún fógra don Ísiltír go raibh an fhaisnéis uile is gá aige chun breithmheas a dhéanamh ar an iarraidh.
(1)

in Airteagal 3, cuirtear an méid seo a leanas in ionad mhír (2): “2. Déanfar bearta sriantacha dá bhforáiltear in Airteagail 4(1) agus 5(1) agus (2) a fhorchur ar dhaoine nádúrtha nó dlítheanacha, ar eintitis nó ar chomhlachtaí: (a) bac a chur ar réiteach comhthoiliúil síochánta ar thoghcháin in PDC, lena n-áirítear trí ghníomhartha foréigin, cos ar bolg nó foréigean a ghríosú, nó tríd an mbonn a bhaint den smacht reachta; (b) bainteach le gníomhartha a phleanáil, a stiúradh nó a dhéanamh arb ionann iad agus sáruithe nó mí-úsáidí tromchúiseacha ar chearta an duine in PDC; (c) freagrach as an gcoinbhleacht armtha, an éagobhsaíocht nó an neamhshláine a chothú in PDC; (d) tacaíocht a sholáthar do dhaoine nádúrtha nó dlítheanacha, d’eintitis nó do chomhlachtaí dá dtagraítear i bpointe (c); (e) foréigean a ghríosú i ndáil leis na gníomhaíochtaí a luaitear i bpointí (b), (c) agus (d); (f) saothrú a dhéanamh ar an gcoinbhleacht armtha, as an éagobhsaíocht nó as an neamhshlándáil in PDC, lena n-áirítear trí acmhainní nádúrtha agus fiadhúlra a thrádáil nó a shaothrú go haindleathach; (g) a bhaineann leis na le daoine nádúrtha nó dlítheanacha, le heintitis nó le comhlachtaí dá dtagraítear i bpointí (a), (b), (c), (d), (e) nó (f); mar a liostaítear in Iarscríbhinn II.”
An mheánchumhacht choibhéiseach uasta radaithe go hiseatrópach le haghaidh astaíochtaí laistigh den bhanda

Le TPC, soláthrófar fachtóir maolúcháin 3 dB ar a laghad, ar an meán, ar uaschumhacht aschurtha na gcóras is incheadaithe, nó, mura bhfuil rialú cumhachta tarchuradóra á úsáid, laghdófar an mheánchumhacht choibhéiseach uasta radaithe go hiseatrópach is incheadaithe agus an teorainn le dlús comhfhreagrach na meánchumhachta coibhéisí radaithe go hiseatrópach 3 dB.

Roghnúchán minicíochta dinimiciúil (DFS)
(7)

Leis an gcéad bhónas cúiteach do dhaoine féinfhostaithe, an Clár dá ngairtear “Pětadvacítka”, dá dtagraítear in Airteagal 3, pointe (c), de Chinneadh Cur Chun Feidhme (AE) 2020/1345, a tugadh isteach le “Dlí Uimh. 159/2020 Coll.” (4), soláthraíodh bónas cúiteach CZK 500 in aghaidh an lae féilire in aghaidh an duine do dhaoine féinfhostaithe ar cuireadh iallach orthu a ngníomhaíocht eacnamaíoch a chur ar fionraí nó a laghdú go mór thar ghnáthluaineacht ghnó mar thoradh ar rioscaí sláinte poiblí COVID-19 nó bearta géarchéime arna ndéanamh ag údaráis phoiblí. Bhí “Pětadvacítka” i bhfeidhm ón 12 Márta 2020 go dtí an 8 Meitheamh 2020. Bhí feidhm ag an leasú ina dhiaidh sin air, Clár “bónas cúiteach an fhómhair”, a tugadh isteach le Dlí Uimh. 461/2020 Coll, (5). ón 5 Deireadh Fómhair 2020 go dtí an 15 Feabhra 2021 agus soláthraíodh leis bónas cánach CZK 500 in aghaidh an lae féilire do dhaoine féinfhostaithe ar cuireadh iallach orthu a ngníomhaíocht eacnamaíoch a chur ar fionraí nó a laghdú go mór de dheasca rioscaí sláinte poiblí nó bearta éigeandála arna ndéanamh ag údaráis phoiblí. Le Dlí Uimh. 95/2021 Coll (6). agus le rúin ghaolmhara ón Rialtas (Uimh. 154/2021 (7) agus 188/2021 (8)) tugadh isteach leasú eile, dá ngairtear “an bónas cúiteach nua le haghaidh 2021” a bhí i bhfeidhm ón 1 Feabhra 2021 go dtí an 31 Bealtaine 2021 agus lenar méadaíodh méid an bhónais cánach go CZK 1 000 in aghaidh an lae. Ba é an méid a bhí sa leasú deireanach den bhónas cúiteach sin do dhaoine féinfhostaithe, “an bónas cúiteach le haghaidh 2022”, a tugadh isteach le Dlí Uimh. 519/2021 Coll (9)., 1 000 CZK in aghaidh an lae freisin agus bhí sé i bhfeidhm ón 22 Samhain 2021 go dtí an 31 Eanáir 2022.
Is é Sergei Menyailo Ceann North Ossetia-Alania. Bhí sé ina Ionadaí Lánchumhachtach d’Uachtarán an Russian Federation don Siberian Federal District idir 2016 agus mí Aibreáin 2021. Sa cháil sin, bhí sé freagrach as cur chun feidhme chumhachtaí bunreachtúla an Uachtaráin a áirithiú, lena n-áirítear beartas intíre agus eachtrach an Stáit a chur chun feidhme. Bhí Sergei Menyailo ina chomhalta den Security Council of the Russian Federation go dtí mí Lúnasa 2021.

Rinne údaráis Chónaidhm na Rúise dlúthfhaireachán ar ghníomhaíochtaí Alexei Navalny le linn a thurais go dtí an tSibéir i mí Lúnasa 2020. An 20 Lúnasa 2020, buaileadh go dona tinn é agus tugadh isteach in ospidéal é in Omsk i gCónaidhm na Rúise. An 22 Lúnasa 2020, tugadh go hospidéal é i mBeirlín na Gearmáine. Ina dhiaidh sin, d’aimsigh sainsaotharlann sa Ghearmáin fianaise shoiléir, lenar chomhthacaigh saotharlanna sa Fhrainc agus sa tSualainn freisin, gur nimhíodh Alexei Navalny le néar-oibreán tocsaineach de chuid an ghrúpa Novichok. Is ag údaráis Stáit i gCónaidhm na Rúise amháin atá rochtain ar an oibreán tocsaineach sin. Sna cúinsí sin, tá sé réasúnta a mheas nach bhféadfaí Alexei Navalny a nimhiú ach amháin le toiliú ó Oifig Feidhmiúcháin an Uachtaráin.
“(e)

beidh an tionscadal lonnaithe san Aontas, i Stát de chuid Chomhlachas Saorthrádála na hEorpa (CSTE) nó i dtír nó i gcríoch thar lear atá nasctha le Ballstát mar a leagtar amach in Iarscríbhinn II a ghabhann leis an gConradh. I gcás tionscadal trasteorann, déanfar an phríomhchuid de chur chun feidhme an tionscadail san Aontas, i Stáit CSTE nó i dtír nó i gcríoch thar lear atá nasctha le Ballstát mar a leagtar amach in Iarscríbhinn II a ghabhann leis an gConradh;”;